Kui ettevõtja ei oska hinnata, kas tema arusaamine seadusest õige, on võimalik uurida maksuhalduri juhendeid või küsida, kuidas  on õige käituda. Vastus võib anda ettevõtjale ajutist selgust, kuid mitte kindlust, sest selline teeninduslik suhtlus ei välista maksuhalduri hilisema meelemuutuse korral maksu määramist. Mõistetavalt ei ole maksuhalduri esmane huvi otsida ettevõtjale efektiivset lahendust ja hinnata sellega kaasnevaid riske, seega on väga oluline ettevõtja enda analüüs, vajadusel spetsialisti abiga. Olukorra, küsimuste ja riskide kaardistamine on oluline samm lahenduse poole. Seejärel peab langetama otsuse - vahel on  olukord selge ja lahendus lihtne, vahel tuleb valida mitme problemaatilise lahenduse hulgast parim.